CELEX: 22017D1061
Language: hu
Date: 2015-10-30 00:00:00
Title: Az EGT Vegyes Bizottság 272/2015 határozata (2015. október 30.) az Európai Gazdasági Térségről szóló megállapodás XIII. mellékletének (Közlekedés) módosításáról [2017/1061]

22.6.2017   
               
               
                  HU
               
               
                  Az Európai Unió Hivatalos Lapja
               
               
                  L 161/58
               
            AZ EGT VEGYES BIZOTTSÁG 272/2015 HATÁROZATA
      (2015. október 30.)
      az Európai Gazdasági Térségről szóló megállapodás XIII. mellékletének (Közlekedés) módosításáról [2017/1061]
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:
      
                  (1)
               
               
                  A „járművek – zaj” alrendszerre vonatkozó átjárhatósági műszaki előírásról, a 2008/232/EK határozat módosításáról és a 2011/229/EU határozat hatályon kívül helyezéséről szóló, 2014. november 26-i 1304/2014/EU bizottsági rendeletet (1) bele kell foglalni az EGT-megállapodásba.
               
            
                  (2)
               
               
                  Az EGT-megállapodás XIII. mellékletét ezért ennek megfelelően módosítani kell,
               
            ELFOGADTA EZT A HATÁROZATOT:
      1. cikk
      Az EGT-megállapodás XIII. melléklete a következőképpen módosul:
      
                  1.
               
               
                  A 37ah. pont (2008/232/EK bizottsági határozat) és a 37g. pont (2011/229/EU bizottsági határozat) a következő francia bekezdéssel egészül ki:
                  
                              „—
                           
                           
                              
                                 32014 R 1304: a Bizottság 2014. november 26-i 1304/2014/EU rendelete (HL L 356., 2014.12.12., 421. o.).”
                           
                        
            
                  2.
               
               
                  A szöveg a 37ah. pont (2008/232/EK bizottsági határozat) után a következő szöveggel egészül ki:
                  
                              „37ai.
                           
                           
                              
                                 32014 R 1304: a Bizottság 2014. november 26-i 1304/2014/EU rendelete a »járművek – zaj« alrendszerre vonatkozó átjárhatósági műszaki előírásról, a 2008/232/EK határozat módosításáról és a 2011/229/EU határozat hatályon kívül helyezéséről (HL L 356., 2014.12.12., 421. o.).
                              A rendelet rendelkezései e megállapodás alkalmazásában a következő kiigazításokkal értendők:
                              
                                          a)
                                       
                                       
                                          a melléklet 7.3.2.3. szakaszának a) pontjában a »Svédország« szó elé a »Norvégia és« szövegrészt kell beilleszteni;
                                       
                                    
                                          b)
                                       
                                       
                                          a melléklet 7.3.2.4.szakaszának a) pontjában a »Svédország« szó elé a »Norvégia és« szövegrészt kell beilleszteni.”
                                       
                                    
                        
            2. cikk
      Az 1304/2014/EU rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
      3. cikk
      Ez a határozat 2015. november 1-jén lép hatályba, feltéve hogy az EGT-megállapodás 103. cikkének (1) bekezdésében előírt összes bejelentést megtették (*1).
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
      
         Kelt Brüsszelben, 2015. október 30-án.
         
            
               az EGT Vegyes Bizottság részéről
            
            
               az elnök
            
            Oda SLETNES
         
      
      
         (1)  HL L 356., 2014.12.12., 421. o.
      
      
         (*1)  Alkotmányos követelmények fennállását jelezték.